**13. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2020. szeptember 25-én tartandó nyilvános ülésére**

**Tárgy: Balatonhenye, 69. hrsz.-ú ingatlanra vonatkozó vételi szándék megtárgyalása**

**Előterjesztő:** Kulin Miklós György polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes dr. Szabó Tímea

Előterjesztő jegyző

Tisztelt Képviselő-testület!

Balatonhenye Község Önkormányzatához kérelem érkezett 2020. szeptember 15. napján, melyben Burcsa Hilda vételi szándékát fejezte ki a Balatonhenye, 69. hrsz.-ú önkormányzati tulajdonú ingatlan vonatkozásában.

Balatonhenye Község Önkormányzata 2016. évben megvásárolta a Balatonhenye, 69. hrsz.-ú 92 négyzetméter nagyságú kivett lakóház, udvar művelési ágú ingatlant.

A nevezett ingatlan az önkormányzat vagyonáról és a vagyontárgyak feletti tulajdonosi jogok gyakorlásáról szóló 6/2004.(VI.18.) önkormányzati rendelet (a továbbiakban: Vr.) értelmében az üzleti vagyoni körben szerepel.

Balatonhenye Község Önkormányzata Képviselő-testülete 62/2019. (VI.24.) határozatával döntött arról, hogy el kívánja adni az önkormányzati ingatlant, majd ezt követően 72/2019. (VII.24.) határozatával döntött a Balatonhenye, 69. hrsz.-ú kivett lakóház, udvar művelési ágú ingatlan értékesítéséről 1.700.000 Ft vételáron, valamint az alábbi feltételekhez kötötte az adásvételt:

* az adásvételi szerződés megkötésétől számított 36 hónapon belül a vevő köteles lakóhely létesítésére és 10 évig lakóhelyként való használatára
* az önkormányzat a nevezett ingatlanra elidegenítési tilalmat jegyeztet be.

Balatonhenye Község Önkormányzata meghirdette az ingatlant, azonban eddig az ingatlan eladásra nem került.

Balatonhenye község Önkormányzata Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 6/2004. (VI.18.) Ör. rendeletének (a továbbiakban: Vagyonrendelet) 9. § (2) bekezdése az alábbiakról rendelkezik:

„(2) Az önkormányzati vagyon körében tartozó vagyontárgy értékesítésére, illetve egyéb módon történő hasznosítására és megterhelésére irányuló döntést megelőzően az adott vagyontárgy forgalmi (piaci) értékét

a) ingatlan és ingó vagyon esetén 3 hónapnál nem régebbi forgalmi értékbecslés alapján kell meghatározni.

b) 10.000.000 Ft feletti egyedi forgalmi értékű vagyontárgy esetén 2 értékbecslést kell beszerezni.”

Balatonhenye Község Önkormányzata a nevezett döntés előtt elkészítette az ingatlanra vonatkozó értékbecslést, melynek dátuma 2019. július 15. A Vagyonrendelet hivatkozott rendelkezése értelmében az értékbecslést aktualizálni szükséges.

Amennyiben a Képviselő-testület továbbra is fenntartja értékesítési szándékát –akár módosított feltételek meghatározásával- úgy az értékbecslés aktualizálását megrendelni szükséges, majd ezt követően dönt a Képviselő-testület az ingatlan eladási ára tekintetében, mely döntést követően nyilatkozattételre szükséges felhívni a vételi szándék bejelentőjét, hogy elfogadja-e a vételárat ill. a Képviselő-testület által meghatározott feltételeket.

Fentiek alapján kérem, a napirendi pontot megtárgyalni szíveskedjenek.

***Határozati javaslat:***

***„A”***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (….) HATÁROZATA**

***Balatonhenye, 69. hrsz.-ú ingatlanra vonatkozó vételi szándék megtárgyalásáról***

Balatonhenye Község Önkormányzata Képviselő-testülete a Balatonhenye, 69. hrsz.-ú, kivett lakóház, udvar művelési ágú, az önkormányzat kizárólagos tulajdonában lévő ingatlant nem kívánja értékesíteni.

Felhatalmazza a Polgármestert, hogy a döntésről értesítse a vételi szándékot előterjesztőt. .

Felelős: Kulin Miklós György polgármester

Határidő: folyamatos

***Határozati javaslat:***

***„B”***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (….) HATÁROZATA**

***Balatonhenye, 69. hrsz.-ú ingatlanra vonatkozó vételi szándék megtárgyalásáról***

Balatonhenye Község Önkormányzata Képviselő-testülete a Balatonhenye, 69. hrsz.-ú, kivett lakóház, udvar művelési ágú, az önkormányzat kizárólagos tulajdonában lévő ingatlan vonatkozásában továbbra is fenntartja értékesítési szándékát az alábbi feltételekkel:……….

Felhatalmazza a polgármestert, hogy az értékbecslés aktualizálásáról gondoskodjon.

Felelős: Kulin Miklós György polgármester

Határidő: folyamatos